|  |
| --- |
| ***Figaros bryllup***K. 492 Opera av Wolfgang Amadeus Mozart |
| Periode | Wienerklassisismen |
| Urfremføring | 1. mai 1786 |
| Typisk lengde | 150:03 |
| Satser | 29 (4 akter) |
| Libretto av | Lorenzo da Ponte |


| **Operaer:** |
| --- |
| (1767) | *Die Schuldigkeit des ersten Gebots* |
| *Apollo et Hyacinthus* |
| (1768) | *Bastien und Bastienne* |
| (1769) | *La finta semplice* |
| (1770) | *Mitridate, re di Ponto* |
| (1771) | *Ascanio in Alba* |
| (1772) | *Il sogno di Scipione* |
| *Lucio Silla* |
| (1775) | *La finta giardiniera* |
| *Il rè pastore* |
| (1779) | *Thamos, konge av Egypt* |
| (1780) | *Zaide* |
| (1781) | *Idomeneo* |
| (1782) | *Die Entführung aus dem Serail* |
| (1783) | *L'oca del Cairo* |
| (1784) | *Lo sposo deluso* |
| (1786) | *Der Schauspieldirektor* |
| *Figaros bryllup* |
| (1787) | *Don Giovanni* |
| (1790) | *Così fan tutte* |
| (1791) | *La clemenza di Tito* |
| *Die Zauberflöte* |

***Figaros bryllup*** (italiensk: ***Le nozze di Figaro***) er en komisk opera i fire akter av Wolfgang Amadeus Mozart. Librettoen er skrevet av Lorenzo da Ponte og baserer seg på komedien *La folle journée ou Le mariage de Figaro* av Beaumarchais fra 1781, som fikk oppføringsforbud fordi de før-revolusjonære forholdene i Frankrike ble kritisert. Mozarts opera kunne imidlertid oppføres uantastet, siden den italienske teksten var mer moderat enn den franske komedien.

Uroppførelsen av operaen fant sted 1. mai 1786 i Wiens Burgtheater.

Handling
--------

Handlingen er lagt til grev Almavivas slott i Sevilla omkring 1780, og hele operaens handlingsforløp utspiller seg i løpet av én dag. Tjeneren Figaro skal gifte seg med Susanna, men det er flere som ønsker å forhindre at dette skjer. Marcellina, en ugift husholderske, har en gang lånt Figaro penger, og innehar en kontrakt som forplikter ham til å inngå ekteskap med henne dersom han ikke kan betale for seg. Greven har følelser for Susanna, og vil gjerne få til en avtale om at Susanna skal få penger dersom hun går med på å møte ham i hagen.

Historien er en klassisk forviklingskomedie, full av misforståelser. Blant annet bestemmer Grevinnen, Susanna og Figaro seg for å spille greven et puss der de involverer den «kjærlighetssyke» pasjen Cherubino som egentlig har blitt sendt ut i hæren av greven, men ikke har reist ennå. Det planlagte peket går ikke helt som forventet, noe som nesten medfører uheldige konsekvenser for både Grevinnen og Cherubino. En del misforståelser må ryddes opp i før det planlagte bryllupet kan finne sted.

Personer
--------

* Grev Almaviva (baryton)
* Grevinne Almaviva (sopran)
* Figaro, kammertjener (baryton eller bass)
* Susanna, kammerpike hos grevinnen, Figaros forlovede (sopran)
* Cherubino, pasje hos greven og Barbarinas forlovede (mezzosopran eller sopran)
* Marcellina, husholderske i det grevelig slott (mezzosopran)
* Bartolo, lege (bass)
* Basilio, musikkmester for Grevinnen (tenor)
* Don Curzio, dommer (tenor)
* Antonio, gartner og Susannas onkel (bass)
* Barbarina, datter av Antonio (sopran)
* To kvinner
* Kor av landsbyfolk (Coro di Contadini)

Eksterne lenker
---------------

* Libretto på italiensk
* Libretto på tysk

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** NLA **·** BNE
 |